அடுத்தடுத்த நாட்களில், தமிழகத்தின் தெற்கு மாவட்டங்களில் (தூத்துக்குடி, நாகர்கோவில், திருநெல்வேலி) இணைய வசதியை நிறுத்தி, காவல்துறையின் வன்முறை நிகழ்வுகள் தொடர்பான செய்திகளை பரவாமல் தடுக்கும் முயற்சியில் தமிழ்நாடு அரச நிர்வாகங்கள் ஈடுபட்டது. கொல்லப்பட்டவர்களின் உறவினர்கள், தூத்துக்குடியில் நிரந்தரமாக ஸ்டெர்லைட் ஆலை மூடப்பட வேண்டும் என்பதிலும் வன்முறை நிகழ்வுகள் குறித்த முறையான நீதி விசாரணை வேண்டும் என்பதிலும் உறுதியாக நின்றனர். கொல்லப்பட்டவர்களின் உடல்களை வாங்க காவல்துறை `கடுமை`யாக வற்புறுத்தியபொழுதும், உறவினர்கள் கையெழுத்திட மறுத்ததோடு காவல்துறைக்கும் தமிழக அரசிற்கும் தங்கள் தொடர் எதிர்ப்பினை அவர்கள் பதிவு செய்தனர்.